﻿__________FOSTERING KNOWLEDGE TRIANGLE IN MOLDOVA CONFERENCE PROCEEDINGS__________ Globalization And Some Challenges For Higher Education Grigore BELOSTECINIC* Abstract Globalisation represents an inevitable process of humankind development affecting the whole world and every individual on the planet. Whatever the level of development the states have, they should adapt to new competitive conditions the globalisation has brought on as not to become isolated and economically outdated. The new competitive conditions among the countries are exemplified through their efficiency in terms of legislation, administration, justice, taxation, healthcare, education, etc. All these sectors’ efficiency is based on innovation which is an essential condition of socio-economic development and economic progress. Innovation related activities depend vitally on the level of development of countries’ educational systems which are challenged by the globalisation. The success of educational systems, and particularly of the higher education, in tackiling the challenges imposed by globalisation will determine the destiny and future of the society. Keywords: globalisation; competitive environment; human capital; higher education; innovation Globalizarea și unele provocări pentru învățământul superior Abstract Globalizarea reprezintă un proces inevitabil al dezvoltării civilizaţiei umane afectînd întregul glob şi pe fiecare în acelaşi timp. Indiferent de nivelul de dezvoltare ale statelor lumii, toate trebuie să se adapteze noilor condiţii competitive impuse de globalizare pentru a nu se izola şi pentru a nu pierde competiţia economică. Noile condiţii competitive dintre ţări sunt exemlificate prin eficienţa acestora în materie de legislaţie, justiţie, administrare, sisteme fiscale sau sociale, etc. Eficienţa acestor domenii se bazează pe inovare şi ştiinţă, elemente esenţiale pentru dezvoltarea social economică şi pentru progresul economic însuşi. Activitatea inovaţională depinde de nivelul de funcţionalitate a sistemului educaţional al statelor, şi în particular al celui superior, care trebuie să pregătească profesionişti capabili să răspundă eficace provocărilor globalizării. Anume de succesul sistemului educaţional în a face faţă provocărilor moderne va depinde viitorul societăţii. Cuvinte cheie: globalizare; mediu competitiv; capital uman; învăţământ superior; inovaţie Societatea modernă este profund marcată şi de fenomenul internaţionalizării afacerilor, creşterii interdependenţei economice între state, integrării economice la nivel regional, european sau chiar mondial. În aceste condiţii, economia mondială devine una globală, iar creşterea economică se află într-o relaţie de dependenţă cu competitivitatea internaţională a unei naţiuni. * Grigore BELOSTECINIC, dr. hab., prof. univ., academician, Academia de Studii Economice a Moldovei 8 __________FOSTERING KNOWLEDGE TRIANGLE IN MOLDOVA CONFERENCE PROCEEDINGS__________ Trebuie să recunoaştem, că globalizarea nu are alternative. Ea a devenit o realitate obiectivă a integrării economice a statelor lumii, proces început de multe decenii în urmă (sau poate chiar cu sute de ani în urmă, dacă să considerăm începutul globalizării descoperirea Americii de către Cristofor Columb), având astăzi ritmuri de creştere mult mai rapide. Este evident şi faptul, că globalizarea cuprinde cele mai diverse domenii ale societăţii umane, devenind o lege universală pentru etapa actuală a procesului de internaţionalizare. Totodată, componenta economică a acesteia constituie partea cea mai importantă. Anume transformările de ordin economic produse în ultimele decenii în lume, cum ar fi extinderea firmelor naţionale în căutarea de noi surse de profituri dincolo de graniţele statului de origine, devenind astfel transnaţionale, creşterea considerabilă a mobilităţii capitalului şi integrarea pieţelor financiare, declinul continuu al rolului şi importanţei economice a graniţelor politice naţionale, revoluţia informaţională şi altele sunt considerate printre cele mai importante motivaţii ale globalizării. Globalizarea vieții economice are, bineînțeles, un șir de consecințe pozitive, fiind considerată chiar o forță motrice a creșterii economice. Totodată, prin termenul de globalizare se definesc și un șir de probleme globale ale lumii contemporane, cum ar fi rămânerea în urmă a creșterii economice a multor state ale lumii, prevenirea poluării mediului ambiant, asigurarea echilibrului ecologic, asigurarea cu resurse energetice și materii prime etc. Globalizarea a permis, de asemenea, celor bogați să-și mărească veniturile, lumea în care trăim devenind din ce în ce mai polarizată economic. La fel, creșterea rolului pe care îl au organizațiile financiare internaționale – Fondul Moneta Internațional, Banca Mondială, precum și apariția diverselor agregate economice și politice la nivel regional, au provocat frica de apariția unor structuri supranaționale, frica de a pierde unele elemente de suveranitate națională, de dispariție a culturilor, identităților naționale. Ba mai mult, se apreciază deja că statele naționale devin tot mai puțin relevante din punct de vedere economic, social și politic în comparație cu statele corporatiste și cu alte comunități virtuale, considerându-se că, spre exemplu, Forumul Economic Mondial ar putea avea pe viitor o importanță mai mare decât Națiunile Unite, Microsoft – ar putea deveni mai puternic decât SUA, iar sportul – mai influent decât alegerile parlamentare [11]. Cele indicate mai sus fac ca în literatura de specialitate globalizarea să fie abordată în mod divers, punându-se accentul fie pe aspectele pozitive, fie pe cele negative ale acesteia. Din păcate, discuțiile sunt dominate în mare măsură de extremiștii celor două tabere – antiglobaliștii convinși și adepții pieței libere absolute, adevărul fiind undeva pe la mijloc, globalizarea urmând să fie privită ca un proces obiectiv și inevitabil în dezvoltarea civilizației umane. Indiferent dacă sunt mari sau mici, puternice sau slabe, ţările sunt egale în faţa noilor reguli ale jocului schimburilor economice internaţionale. Statele lumii concurează între ele deoarece doresc să-și extindă prezența pe piețele mondiale. Competiția dintre state înseamnă competiția dintre legislațiile acestora, procedurile administrative, sistemele fiscale, monetare, financiare, comerciale, educaționale, sociale, ecologice, judecătorești și altele. Trebuie să recunoaştem, în acest context, că teoria concurenţială şi cea a avantajelor competitive au fost elaborate în baza experienţei economiilor (statelor) mari şi în cu totul alte situaţii economice decât cele actuale. Totodată, viața ne-a pus la dispoziție un veritabil experiment cu economia centralizat planificată și nu avem decât să fim de acord cu rezultatele acestuia. Cu toate neajunsurile pe care le are, economia de piață s-a dovedit a fi mult mai eficientă și aceasta oferă şanse şi economiilor mici, precum este şi cea a Republicii Moldova, remarcând, totodată, faptul, că pentru statele cu poziții mai bune în ratingul competitivității globale sunt specifice, de rând cu o economie deschisă și funcțională de piață, prețuri libere, taxe vamale mici, susținerea concurenței pe piața internă; dominarea proprietății private și protejarea acesteia prin lege; un sistem fiscal bine administrat și transparent; servicii publice de calitate și lipsa corupției; o justiție corectă și respectarea legii de către toți agenții economici și populație; asigurarea unei politici fiscale stabile și transparente, protejarea proprietății, birocrație eficientă etc. Este bine cunoscut, că știința, tehnica, inovarea, utilizarea cunoștințelor, și până acum, de-a lungul timpurilor, au avut un rol important și și-au adus aportul lor la dezvoltarea social- economică, în susținerea progresului economic la general. Totodată, societatea contemporană 9 __________FOSTERING KNOWLEDGE TRIANGLE IN MOLDOVA CONFERENCE PROCEEDINGS__________ devine tot mai mult o societate bazată pe cunoaștere și informație, informația devenind, de fapt, o resursă strategică și fundamentală, asemănător capitalului în societatea industrială, și cu un impact hotărâtor asupra dezvoltării și prosperității oricărei națiuni. Amploarea activităţii inovaţionale în orice stat depinde în mare măsură de nivelul de educaţie a populaţiei, de pregătirea cadrelor ştiinţifice, ceea ce solicită prezența unor sisteme avansate de educație și cercetare. Conform unor opinii, diferenţele existente între statele dezvoltate şi cele în curs de dezvoltare doar în proporție de o treime depind de economie, iar alte două treimi țin de discrepanţele existente în nivelul şi calitatea educaţiei /7/. Practica demonstrează că cunoştinţele ştiinţifice transformate în noi elaborări tehnologice devin un catalizator al creşterii economice atât la nivel microeconomic, cât şi macroeconomic, iar drept indicatori calitativi ai dezvoltării unei națiuni pot fi considerați cheltuielile pentru ştiinţă şi educaţie raportate la PIB, numărul de patente, invenţii, brevete înregistrate, numărul personalului ştiinţific, producerea şi comercializarea produselor competitive de înaltă tehnologie etc. În statele dezvoltate din punct de vedere economic investiţiile în cunoaştere, măsurate prin cheltuielile pentru cercetare- dezvoltare, învăţământ superior, tehnologii informaţionale, cresc cu ritmuri mai mari decât investițiile în economie la general. De remarcat, că globalizarea a avut un impact transformaţional semnificativ şi asupra sistemelor naţionale de învăţământ superior, iar unii cercetători notorii în domeniu susţin că globalizarea reprezintă de fapt una din provocările fundamentale, cu care s-a confruntat învăţământului superior în decursul întregii sale istorii /1/. O societate globală generează şi o educaţie globală. Iar în literatura ştiinţifică din domeniu deja pe larg sunt utilizate noţiuni, precum „piaţa globală a serviciilor educaţionale”, „universităţi globale”, „educaţie transnaţională” etc. În contextul celor expuse mai sus, e şi firesc ca problemele ce țin de universitatea viitorului să fie discutate astăzi foarte intens, făcându-se uneori concluzii și prognoze destul de dure şi radicale, precum că universităţile sunt deja la ora actuală nişte ruine /2/, sau că peste 30 de ani marile campusuri universitare vor deveni nişte relicve, vestigii /3/. Există şi numeroase întrebări pentru care astăzi nu există un răspuns cert, precum: Cine va învăţa în viitoarele instituţii de învăţământ? Cine vor fi cei care-i vor învăța pe viitorii studenți? Cine va plăti pentru studii? Cum vor funcţiona universităţile? Putem fi sau nu fi de acord cu asemenea abordări. Cert însă este că în viitorul apropiat universitatea se va schimba radical, deşi astăzi nimeni nu poate spune cu exactitate cum va arăta universitatea viitorului. Probabil că va fi regândită însăși ideea universității. Astfel, chiar dacă nu avem nişte răspunsuri clare şi unice la întrebările enunţate, totuşi putem distinge anumite trăsături ale universităţii viitorului. Iar pentru aceasta putem să facem o mică trecere în revistă a istoriei dezvoltării universităților, dar nu fără a ne reaminti de spusele renumitului profesor, filosof şi sociolog, Jose Ortega y Gasset, autorul lucrării „Misiunea universităţii”, care susţinea că „Trecutul ne salvează de prezent construind un viitor robust”. Este cunoscut faptul că primele universități au apărut în secolul al XII-lea odată cu crearea, aşa-numitor, universităţi medievale, având facultăţile de teologie, medicină şi drept, iar ceva mai târziu şi facultați de arte. Primele universităţi pregăteau nu atât profesioniști, cât, mai curând, subiecți activi ai culturii, persoane cu viziuni specifice asupra societății. Ideea universităţii clasice s-a conturat abia în secolele XIX – XX, sub forma câtorva modele de şcoli superioare cunoscute în prezent ca modelul liberal al educaţiei (sau modelul britanic, modelul „Oxbridge”), bazat pe o comunicare strânsă dintre student şi profesor și numit mai târziu modelul Chicago, unde la baza cursurilor universitare se află programa de cultură generală cu un puternic conținut umanitar. La fel, şi modelul francez de „grande ecole”, care reprezentau universităţi de castă cu o atmosferă specială și care pregăteau elita managerială. Misiunea modelelor sus-menţionate viza mai întâi de toate însuşirea valorilor culturale, dezvoltarea intelectuală şi spirituală, adică aveau drept scop formarea unei elite culturale şi intelectuale a societăţii. Modelul neoclasic sau reformator al universităţii germane este asociat, în primul rând, cu numele K.V. von Humboldt, fondatorul Universităţii din Berlin în anul 1810 pe baza Academiei Prusiene de Ştiinţe (din acest considerent mai sunt numite şi universităţi Humboldiene) și a 10 __________FOSTERING KNOWLEDGE TRIANGLE IN MOLDOVA CONFERENCE PROCEEDINGS__________ contribuit la înregistrarea unor succese excepţionale în ştiinţa universitară germană în secolul al XIX-lea şi până la sfârşitul anilor '30 ai secolului XX, în măsura în care în cadrul acestora activităţile ştiinţifice şi didactice constituie componente inseparabile ale vieţii universitare, iar studenţii trebuie să obțină abilități de cercetare științifică prin implicare activă în căutarea de noi cunoștințe. De remarcat, că acest model a fost acceptat de majoritatea statelor lumii în vederea dezvoltării propriului învățământ superior. În acelaşi timp, universitatea neoclasică, precum şi cea clasică, presupunea detaşarea de utilitarism, având la bază conceptul de știință și cunoaştere, instituționalizarea procesului de cercetare, separarea de biserică, stat şi interesele burgheziei, scopul primordial al acestora fiind socializarea generației în creștere /4/. În prezent, cel mai răspândit model de universitate neoclasică din lume îl constituie universităţile de cercetare, unde ştiinţa (sau căutarea adevărului) reprezintă conținutul principal al vieţii universitare, sursa principală a reputaţiei şi bunăstării acestora,după care urmează predarea, învățarea, educația. Totodată,, printre noile modele universitare pot fi considerate a fi modelul universităţi pragmatice, corporative, inovative, religioase, și chiar politice /5,6/. Cel mai probabil, universitatea modernă dispune de trăsături caracteristice diferitor modele ale universităţii clasice, fiecare dintre acestea asigurându-i anumite competenţe (atribute): modelul „Humboldian” – de cercetare ştiinţifică, modelul „Oxbridge” – abilităţi de comunicare, modelul „inovativ” – însușirea unui spectru larg de competenţe socio-economice etc. Totodată, astăzi modelul universităţii moderne intră în contradicție cu realitățile culturale, are loc creșterea considerabilă a volumului de informații,a metodelor de obținere,stocare şi transmitere a acestora, se schimbă condiţiile de socializare, crește rolul reţelelor de socializare. Devine mult mai apreciată informaţia cu valoare aplicativă. Statul continuă să influenţeze dezvoltarea şi funcţionarea universităţilor, în acelaşi timp businessul, prin susţinerea sa, inclusiv financiară, încearcă să condiționeze activitatea universităților, obiectivul principal al universităţilor din întreaga lume fiind calitatea educaţiei şi a cercetărilor ştiinţifice, în condiţiile unei penurii de resurse. Toate acestea solicită o regândire, redimensionare a fundamentelor ideologice ale şcolii superioare moderne. Este adevărat şi faptul că universităţile, cel puţin cele care îşi doresc un viitor, se reorientează tot mai mult spre o formă organizaţional-structurală și funcțională postmodernistă. Globalizarea reprezintă, de fapt, declinul modelului universitar german, în baza căruia până de curând s-au constituit toate universităţile naţionale, model în care universitatea era percepută drept protector al culturii naţionale și care pretinde la crearea unor valori necesare pentru integrarea socială a naţiunii ca stat. Pentru aceasta, educația se percepe ca un sistem bine structurat, iar responsabilii de educație deţin poziţii bine definite şi dreptul de a decide ce şi cum trebuie de învăţat. În condiţiile globalizării rolul, valoarea naţiunii-stat se reduce considerabil, iar universitatea încetează a mai fi un mijloc al identităţii naţional-culturale. Universitatea nu mai poate fi percepută din perspectivă strict utilitară, drept un loc unde studenţii dobândesc o profesie sub îndrumarea profesorilor. Pregătirea strict profesională este lipsită de perspectivă, având în vedere viteza cu care se schimbă lumea, când este imposibil de prevăzut structura profesională a societăţii, cel puţin în limita unei generaţii. Dacă universităţile doresc să se implice activ în procesul de modernizare a societăţii, să fie o componentă esenţială şi de succes în acest proces, atunci ele trebuie să fie nu doar furnizori de servicii educaţionale, nu doar un loc de comunicare şi învățare, de transmitere a tradiţiilor şi cunoştinţelor şi nu doar o platformă de producere a noilor cunoştinţe, care, în ultima instanță, formează lanţul proceselor inovative. Universităţile trebuie să devină locul unde se formează și diseminează noile practici sociale, precum producerea unor noi stiluri de gândire, crearea unor noi discursuri politice şi economice de persuadare a celor mai diverse pături sociale, conceperea unor noi direcţii de gândire umană, care, împreună cu studenții care pleacă din incinta universităților se transformă într-o nouă activitate (de piaţă, financiară, politică etc.) Universitatea se dovedeşte a fi o instituţie socială, care lansând în această lume globală și multiculturală noi generaţii de tineri, de facto, creează această lume. În acest sens, putem vorbi despre rolul social al universităţii, care trebuie să pregătească studenţii pentru a fi cetăţeni ai unei lumi tot mai pluraliste şi diverse, a lumii unde domină 11 __________FOSTERING KNOWLEDGE TRIANGLE IN MOLDOVA CONFERENCE PROCEEDINGS__________ incertitudinea şi ambiguitatea, unde nu există persoane incapabile de a comite greşeli şi nici demne de încrederea absolută a autorităţilor. Universităţile ca „centre ale cunoaşterii” în societatea modernă trebuie să fie promotori ai ideilor şi valorilor societăţii civile, precum: libertate, onestitate, adevăr, toleranţă, diversitate culturală, loialitate, norme democratice etc., în măsura în care unul din obiectivele principale ale dezvoltării globale reprezintă dezvoltarea globală a societăţii civile. Altfel spus, orientarea spre postmodernism consolidează importanţa strategiilor interpretative, punând în faţa universităţii moderne sarcini speciale, precum: formarea de indivizi capabili să interpreteze în mod constant realitățile în permanentă schimbare, dar şi să acţioneze corespunzător, ajustându-și propriile interpretări la interpretările celor din jur. Universităţile trebuie să contribuie la extinderea, lărgirea orizonturilor sociale şi la modificarea practicilor celor tineri, , creându-le posibilitatea de a conecta interesele lor locale, naţionale la problemele globale. Prin aceasta se explică și faptul, că pentru majoritatea universităţilor din Europa şi SUA a devenit aproape o normă, realizarea programului curricular, cel puţin în decursul unui semestru, în universități din străinătate, de rând cu voluntariatul în proiecte sociale. Probabil că ar trebui să renunţăm la ideea de educaţie în sensul deja învechit al acesteia. Este necesară depășirea limitelor educaţiei ca mijloc de diseminare a rezultatelor cercetării şi interpretărilor ştiinţifice, este necesară elaborarea de noi metode și modele de predare- învățare, care să-i învețe pe studenți să formuleze probleme, să facă față situaţiilor uneori controversate, să polemizeze în adevăratul sens al acestui cuvânt, cum să întreţină discuţii, cum să facă faţă unor polemici şi dezbateri. Educaţia trebuie să provoace fermentaţie în minţile studenţilor /9. Este evident că activitatea de predarea în asemenea condiţii ar putea deveni nespus de laborioasă şi grea, respectiv unii profesori ar da preferinţă carierei de cercetare şi nu celei pedagogice, deşi şi domeniul cercetărilor ştiinţifice devine tot mai complex, anevoios, chiar pretenţios. Educaţia de acest gen solicită o comunicare permanentă cu studenţii, încurajarea şi consolidarea încrederii în sine, analizarea şi conştientizarea propriilor realizări, succese. Un răspuns la presiunea globalizării trebuie să devină internaţionalizarea universităţii. Sub forțele globalizării, internaționalizarea îmbracă noi forme ce deschid multe oportunități interesante pentru instituțiile și sistemele de învățământ superior. În același timp, riscurile și provocările reale sunt inerente într-un mediu atât de complex, astfel că, aspecte legate de competitivitate și relevanță în ceea ce privește dimensiunea internațională necesită noi acțiuni și tipuri de gândire strategică pentru toate formele de învățământ superior. O sursă importantă a transformărilor din învăţământul superior o reprezintă şi dezvoltarea tehnologiilor informaţionale. Revoluţia tehnologică în domeniul producerii, transmiterii şi utilizării informaţiei a condus la transformări substanţiale în societate în ansamblu,, vorbindu-se deja şi despre o „societate de reţea” (Network society). În același timp, apariţia de cărţi, articole şi alte tipuri de produse ale cunoaşterii are loc cu o viteză mult mai mare decât capacitatea noastră de a le înţelege şi asimila. În condiţiile creşterii accesului la toate canalele de informare şi forme de învăţământ, societatea academică este privată de dreptul său anterior de a deţine controlul exclusiv asupra surselor de cunoaştere şi căilor de acces spre acestea. Din aceste considerente, tehnologiile informaţionale transformă însăşi natura activităţilor universităţii: crearea, menţinerea, integrarea, transferul de cunoştinţe. Să nu uităm că, istoric vorbind, învăţământul universitar a priori era axat pe procesul de predare, adică transferul de cunoştinţe, dar nu pe cel de învăţare. Probabil, sarcina universităţii moderne rezidă anume în a-i învăţa pe studenţi cum să opereze cu noile fluxuri de informaţii, dar să nu încerce să le substituie în spiritul modelelor precedente, ceea ce, în principiu, deja este imposibil. Respectiv, apare necesitatea unor noi calităţi ale profesorului, care, mai curând, ar trebui să fie un proiectant al procesului didactic şi al mediului acestuia, un consultant, un ajutor al studentului. Una din provocările universităţii moderne ar putea fi şi orientarea acestora spre obţinerea de profit (universităţi antreprenoriale). Astfel, dacă funcţia principală a universităţilor tradiţionale 12 __________FOSTERING KNOWLEDGE TRIANGLE IN MOLDOVA CONFERENCE PROCEEDINGS__________ este educaţia, cercetarea şi deservirea societăţii, atunci în viitor ele ar putea să se orienteze doar spre ceea ce este rentabil din punct de vedere economic, adică obținerea de profit, de exemplu, pregătire profesională de scurtă durată, care nu neapărat trebuie să se desfăşoare în incinta universităţii. În acelaşi timp, creşterea numărului de clienţi, beneficiari ai serviciilor prestate de universităţi, extinderea ofertei de servicii prestate , ar putea conduce la situaţia în care pregătirea profesională a studenților ar putea fi mai puțin atractivă din punct de vedere economic pentru unele universităţi. Ar semnifica aceasta că ne-am putea pomeni în situaţia în care să avem universităţi fără studenţi? Probabil, da. Universităţile trebuie să dispună de o autonomie largă, de independenţă faţă de societate şi factorul politic , pentru a deveni platforme unde se creează noi forme de viaţă socială, politică, economică. Dar şi mai important este ca să se conjuge independenţa faţă de stat cu mecanismele instituţionale de responsabilizare a universităților faţă de societate. Un instrument important pentru dezvoltarea durabilă şi competitivitatea ţărilor în condiţiile globalizării şi pentru dezvoltarea unei economii bazată pe cunoaştere îl constituie în prezent integrarea eficientă a ştiinţei, educaţiei şi businessului prin crearea de alianțe cu reprezentanții mediului de afaceri, cu asociaţiile profesionale, cu consultanți din afara universităților, în raport cu universitatea, pentru a-şi păstra locul pe piaţa de producere și transfer (comercializare) a cunoștințelor. Totodată, orientarea cercetării spre rezolvarea unor probleme concrete cu care se confruntă sectorul real al economiei, implicarea întreprinderilor în procesul de cercetare, transferul mai eficient al cunoștințelor (rezultatul cercetării), inclusiv prin comercializare, către piață, vor duce inevitabil la consolidarea triunghiului cunoașterii – educație, cercetare, inovare, reprezentat de universităţi, institute de cercetare şi companii, și, în ultima instanță, la stimularea creșterii economice. Iată de ce rezultatele cercetărilor trebuie analizate şi prin prisma impactului pe care îl au asupra societăţii în care trăim. Universitățile au nevoie, iar mediul de afaceri ar trebui să participe activ la adaptarea domeniilor de studii, a specializărilor la necesitățile economiei, oferirea de recomandări privind cunoștințele și competențele pe care ar trebui să le dețină studenții pentru creșterea șanselor de angajare ulterioară în câmpul muncii, conceperea materialului didactic, adaptarea curriculei universitare, încadrarea profesorilor universitari în întreprinderi și invers, oferirea de stagii pentru studenți și profesori. Parteneriatul și cooperarea cu mediul de afaceri trebuie folosite și în vederea evaluării nivelului în care cunoștințele, competențele și abilitățile dobândite sunt suficiente pentru a permite absolvenților să se angajeze în câmpul muncii sau să dezvolte o afacere proprie, facilitând astfel procesul de corelare a ofertei educaționale cu cerințele pieței muncii. La fel, universităţile trebuie să conştientizeze, că studentul din secolul XXI este diferit de studentul din generaţiile anterioare. El solicită relaţii de parteneriat cu profesorii, metode interactive de instruire, sisteme on-line de comunicare student-profesor. El trebuie să-şi formeze abilitatea de a înţelege şi de a accepta diferenţele culturale, de a gândi critic, de a aborda problemele dintr-o perspectivă globală, de a lucra în cooperare, de a fi capabili să-şi schimbe stilul de viaţă şi obiceiurile de consum, astfel încât să asigure şi protecţia mediului ambiant etc. Universităţile trebuie să conştientizeze și faptul, că educaţia nu mai are frontiere, și că vor activa pe viitor într-un mediu concurențial puternic, creat prin realizarea spațiului european unic al învățământului superior, cu o creștere considerabilă a mobilității academice și oportunități mai mari pentru cei tineri în vederea plecării la studii într-o universitare europeană. Cele indicate mai sus solicită schimbări și perfecționări radicale în sistemul de învățământ superior, inclusiv în cel economic, și va impune elaborarea unor strategii de dezvoltare orientate spre asigurarea și dezvoltarea capacităților de a fi competitive în noile condiții ale mediului educațional. Cu certitudine, nu putem vorbi despre rețete universale care pot fi implementate în vederea dezvoltării competitivității universităților. Fiecare universitate trebuie sa aibă drept scop atingerea performanței în conformitate cu misiunea și prioritățile sale strategice. Indiscutabil, universităţile din diferite state se deosebesc între ele. Dar aceste diferenţe nu afectează caracteristicile de bază specifice tuturor universităților, precum: trecerea de la instituţiile de învăţământ orientate spre profesor la cele orientate spre studenţi; accesibilitatea pentru toţi 13 __________FOSTERING KNOWLEDGE TRIANGLE IN MOLDOVA CONFERENCE PROCEEDINGS__________ cetăţenii, indiferent de resurse; tendinţa spre învăţarea pe tot parcursul vieţii şi crearea condiţiilor de rigoare; lipsa restricţiilor spaţial-temporale în procesul de învăţare; învăţarea interactivă; democratizarea şi caracterul de masă al învăţământului superior; accesibilitatea, inclusiv pentru persoanele defavorizate; trecerea de la predarea-învăţarea anumitor cunoştinţe la dezvoltarea la studenţi a capacităţilor de a percepe în mod independent noile cunoştinţe şi de a se adapta cu succes la noile cerinţe ale societăţii inconsecvente; trecerea de la educaţia formală (o anumită perioadă /un anumit număr de ani) la ideea de învăţare continuă pe tot parcursul vieţii etc. Astfel, universitatea devine un element central, o verigă de bază într-o societate orientată spre învăţarea continuă. Cel mai probabil, în acest secol, două funcţii tradiţionale ale universităţii: educaţia şi cercetarea ştiinţifică vor fuziona, ceea ce va îmbunătăţi semnificativ calitatea educaţiei. Este cunoscut, că nicio universitate occidentală de prestigiu nu se limitează în prezent doar la procesul de predare: în programele lor de activitate o pondere foarte mare revine cercetărilor ştiinţifice şi transferului tehnologic, deseori această componentă fiind dominantă, iar lupta pentru atragerea unor savanţi notorii devine tot mai acerbă. Vor fi în universităţile viitorului instituţii de masă sau vor pregăti elita intelectuală pentru ţara de reședință? Astăzi este dificil să dăm un răspuns univoc. Probabil, ca şi în prezent, vor exista universităţi de prestigiu, de elită, dar şi de masă, unde oricare doritor va fi în drept să obţină o diplomă. Totodată, devine evidentă şi o mai mare diferenţiere a acestora. Iar din moment ce educaţia constituie o componentă esenţială a oricărui succes, universităţile trebuie să asigure acces la studii tuturor celor care au cunoştinţe necesare şi dorinţă de a învăţa. Pe lângă aceasta, universităţile vor fi nevoite să depună mai multe eforturi pentru a descoperi tinere talente printre toate păturile sociale. Lumea în care trăim demult a încetat să fie una complicată. Ea a devenit una extrem de complicată, dificilă şi anevoioasă, iar termenii care o caracterizează cel mai bine sunt: incertitudine, instabilitate, imprevizibilitate, ezitare, fragilitate, nesiguranţă /10/. Aceasta este starea lumii moderne. Şi pregătirea pentru viaţă în această lume face parte din provocarea cu care se confruntă universitatea, iar educaţia trebuie să fie orientată spre pregătirea studenţilor pentru o viaţă confortabilă în această lume. Ne putem la fel adresa şi întrebarea, vor fi capabile universităţile noastre să concureze cu succes pe piaţa mondială a educaţiei şi cercetării? Evident este faptul că, pentru aşi păstra rolul de catalizator al modernizării societăţii,însăşi învăţământul superior trebuie să se modernizeze semnificativ. Şi pentru aceasta, avem ce învăţa din lecţiile europene. Capacitatea universităţii de a se adapta i-a permis să supravieţuiască timp de opt secole. Noi trebuie să păstrăm tradiţiile bune din trecut, completându-le cu succesele şi realizările din prezent. Iar pentru aşi atinge obiectivele, universităţile vor putea să parcurgă căi diferite. Cuvintele-cheie în conştientizarea noului rol al universităţilor sunt formarea, dezvoltarea şi consolidarea capitalului uman al ţării, capabil să-i sporească competitivitatea într-o comunitate globală /8/. Şi aceasta implică nu doar pregătirea în cadrul universităţilor a tinerilor profesionişti, deschişi spre inovare şi capabili să se adapteze cu succes la condiţiile globalizării, dar şi autorealizarea creativă a celor care au harul de a educa tânăra generaţie – profesori şi cercetători, prin ale căror eforturi intelectuale în universităţi se stabileşte o atmosfera creativă şi novatoare. Şi nu doar societatea are nevoie de universităţi de calitate, dar şi universităţile au nevoie de o atitudine corespunzătoare din partea societăţii. Societatea modernă trebuie să recunoască valoarea deosebită a instituţiei de învăţământ superior şi să-şi conjuge toate eforturile pentru a sprijini dezvoltarea acesteia la nivelul cerinţelor timpului prin care trecem. Referinţe bibliografice: 1. Скотт П. Глобализация и университет//ВВШ ”Alma Mater„. 2000. №4. С.3 2. Readings B. The University in Ruins. Cambridge, Mass.:Harvard Univ. Press.1996. 3. Draker Р. The Age of Social Transformation. The Analitic Monthly, November, 1994 // http://www.theatlantic.com/politics/ecbig/soctrans.htv. 14 __________FOSTERING KNOWLEDGE TRIANGLE IN MOLDOVA CONFERENCE PROCEEDINGS__________ 4. Захаров Н.В. Миссия университетов в европейской культуре.- М:, Фонд ”Новое тысячелетие„ , 1994. 5. Каррье Г. Культурные модели университета//”Alma Mater”, 1996, №3. 6. Строгецкая Е. В поисках модели современного университета.//Высшее образование сегодня, 2009, №3, с15-17. 7. Стряжев В.И. Образование в XXI веке – прогнозы и перспективы // Социология.- 2000,№1.-с.54. 8. Stowue Ch. Fountains for intellectual Capital: A new paradigm for Institutions of Higher Education//Perspectives in Higher Education Reform. University of Tennessee, 2000, p.50 . 9. Jarvis,P.Paradoxes of learning: On becoming an individual in Society. San Francisco, Jossey-Bass, 1992) 10. Барнетт Рональд, профессор Института образования Лондонского университета. Осмысление университета. ЦПРО, БГУ, 1999) 11. Peter Fisc. Geniu în marketing. – București: Meteor, 2009.- 495 p. 15 